Diari Oficial de la Generalitat Valenciana


Sumari del DOGV 6822, del 19-07-2012 (2012/6810)

Informació pública de la sol·licitud d'autorització ambiental integrada i de la sol·licitud d'autorització administrativa d'una planta de valorització de residus ramaders per mitjà de generació de biogàs en el terme municipal d'Alcalà de Xivert. Expedient número 10/11/AAI/CS.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6810


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització ambiental integrada i de la sol·licitud d'autorització administrativa d'una planta de valorització de residus ramaders per mitjà de generació de biogàs en el terme municipal d'Alcalà de Xivert. Expedient número 10/11/AAI/CS. [2012/6810]  
De conformitat amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i en compliment del que prescriuen la Llei 54/1997, de 27 de desembre, del Sector Elèctric; el Reial Decret 1955/2000 d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27.12.2000), i l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05.05.2005), se sotmeten a informació pública els expedients amb números 10/11/AAI/CS i ATREGI/2011/15/12, seguits a instàncies de Promociones Rurales de Biogás Alcalá, SL, amb CIF B-12845145 i domicili social en el carrer d'Enmig, 52-2n, 12576 de Castelló de la Plana, que tenen com a objecte l'atorgament de l'autorització ambiental integrada i l'autorització administrativa per a una planta de valorització de residus ramaders per mitjà de generació de biogàs per a la producció d'energia elèctrica, connectada a xarxa.  
  
Peticionari: Promociones Rurales de Biogás Alcalá, SL.  
Emplaçament: polígon 9, parcel·les 72, 82, 83, 84, 168, 177 i 182 d'Alcalà de Xivert (Castelló).  
Projecte: planta de biogàs.  
Tractament de residus previst anual: 42.600 Tn.  
Capacitat de producció de biogàs anual: 1.595.902 m³.  
Producció d'energia elèctrica anual: 3.992.000 kWh.  
Cosa que es fa pública perquè, en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, les corporacions i les persones particulars interessades hi puguen presentar les al·legacions que estimen convenients.  
  
Durant este termini, els interessats podran examinar els projectes presentats en la Direcció Territorial de Castelló de la Conselleria d'Infraestructures, Territori i Medi Ambient, Edifici PROP, av. dels Germans Bou, 47, de Castelló de la Plana; en el Servici Territorial d'Energia de Castelló de la Conselleria d'Economia, Indústria i Comerç, c/ Cavallers, 8, de Castelló de la Plana, i en l'Ajuntament d'Alcalà de Xivert (Castelló) on estaran exposats en hores d'atenció al públic.  
  
  
Castelló de la Plana, 21 de juny de 2012.- El director territorial d'Infraestructures, Territori i Medi Ambient: Jorge Traver de Juan.